Olen tõeliselt uhke oma väiksema piiga üle. Eelmisel kuul luges SL õhtulehest, et Suurde Linna vajatakse lehelapsi ja et tema tahab ka minna. No mina lubasin, kuna meie käime niikuinii Suurde Linna tööle. On ilusti igal päeval käinud ja ise endale taskuraha teeninud.  Tavaliselt käib ta tööpäevadel, aga eelmisel nädalal tahtis minna ka  laupäeval, kuna siis teenib rohkem. Ainuke variant oli viia ta Trulla kodulinna rongi peale.  Ja läkski teine hommikul pool seitse rongiga Suurde Linna. Orienteeruval kohale jõudmise ajal ma helistasin, et kas kõik on ikka korras ja saades kinnitust, et on küll, pakatas ema süda uhkusest :) Väga iseseisev kümne aastase kohta.  Peale lõunat läksime vastu ka. Ma ei ole kunagi seal raudteejaamas niimoodi guljaitanud ja minu arust on väga ilus seal. Park on hästi hooldatud ja jaam korras. Nii lahe oli vaadata  kui rong saabus, siis enamusele reisijatele oli vastu tuldud. Kes viipas eemalt ja kes lehvitas ja kes jooksis vastu ja kallistas.  Ja meie lehemüüja ka astus viimasest vagunist välja padja nägu peas.:)